2020/761, съответните таблици от посоченото приложение следва да бъдат изменени.
 (12)
 Препратката към член 61 от Регламент (ЕС) No 952/2013 на Европейския парламент и на Съвета (7) в клетка „Доказателство за произход за допускане за свободно обращение“ в таблиците на няколко тарифни квоти не е необходима и може да бъде изтълкувана погрешно. За да се избегнат погрешно тълкуване и последващи трудности за търговските оператори, тази препратка следва да бъде заличена. Аналогично следва да се измени член 4, параграф 5 от Регламент за изпълнение (ЕС) 2020/1988 на Комисията (8), за да се изясни обхватът на препратката към член 61 от Регламент (ЕС) No 952/2013. Наред с това текстът относно сертификатите за автентичност в член 4, параграф 4 от Регламент за изпълнение (ЕС) 2020/1988 следва да бъде разширен, така че да обхване всички документи, упоменати в глава II и в приложение II към посочения регламент.
 (13)
 С цел да се опрости управлението на тарифните квоти, уредени с Регламент за изпълнение (ЕС) 2020/1988, някои главни квоти за масло и телешко месо следва да бъдат заличени, а съответните подквоти следва да се управляват като тарифни квоти.
 (14)
 Поради грешка при включването на Регламент (ЕО) No 1095/96 на Съвета (9) в Регламент за изпълнение (ЕС) 2020/1988 таблицата за тарифната квота с пореден номер 09.0141 следва да бъде добавена към другите поредни номера, които се отнасят до продуктите, посочени в описанието на продукта, като действието на това добавяне следва да обхваща текущия период на тарифната квота.
 (15)
 Поради това регламенти за изпълнение (ЕС) 2020/761 и (ЕС) 2020/1988 следва да бъдат съответно изменени.
 (16)
 За да се гарантира своевременното прилагане на измененията по отношение на периода, когато операторите подават заявления за лицензии за тарифни квоти със срокове, започващи през юли 2021 г., настоящият регламент следва да влезе в сила по спешност в деня след деня на публикуването му в Официален вестник на Европейския съюз. Измененията на тарифните квоти, управлявани чрез лицензии, следва да се прилагат от първия период за подаване на заявления за лицензии след влизането в сила на настоящия регламент, с изключение на измененията на изискванията за доказателство за произход за допускане за свободно обращение за тарифните квоти с поредни номера 09.4123, 09.4125, 09.4112, 09.4116, 09.4117, 09.4118, 09.4119, 09.4130 и 09.4154, които следва да се прилагат от началото на текущите периоди на тарифните квоти. Измененията на тарифните квоти, управлявани в съответствие с принципа „пръв пристигнал, пръв обслужен“, следва да се прилагат за текущите периоди на тарифните квоти, считано от началото им. Измененията, засягащи включването на Регламент за изпълнение (ЕС) 2020/991 в Регламент за изпълнение (ЕС) 2020/761, следва да се прилагат от следващия период на квотите, който започва на 1 януари 2022 г.
 (17)
 Мерките, предвидени в настоящия регламент, са в съответствие със становището на Комитета за общата организация на селскостопанските пазари,
 ПРИЕ НАСТОЯЩИЯ РЕГЛАМЕНТ:
 Член 1
 Изменения на Регламент за изпълнение (ЕС) 2020/761
 Регламент за изпълнение (ЕС) 2020/761 се изменя, както следва:
 1)
 Член 16 се изменя, както следва:
 а)
 параграф 2 се изменя, както следва:
 i)
 в буква а) думата „преди“ се заменя с „най-късно